《雨中诸子集予机山别业》
清代·周茂源

樵采闲时学苦吟，身如越鸟恋平林。偶然花月春江夜，共此蒹葭秋水心。

山市酒炉兵后少，草堂诗句雨中深。沉沉钟梵声俱寂，横笛还吹激楚音。

作者简介：初江南华亭人。字宿来。顺治六年进士。官处州知府，募民开凿山路三百五十余里，行人称便。罢官后潜心著述。有《鹤静堂集》等。